open-index/open-wikipedia-markdown huggingface dataset:
மாந்தை மேற்கு பிரதேச செயலாளர் பிரிவு

**மாந்தை மேற்கு பிரதேச செயலாளர் பிரிவு** இலங்கையின் மன்னார் மாவட்டத்தில் உள்ள ஒரு நிர்வாக அலகாகும். மன்னார் மாவட்டம் யாழ்ப்பாணக் குடாநாட்டுக்குத் தெற்கே வன்னியில் இலங்கைத் தீவின் மேற்குக் கரையோரம் அமைந்துள்ளது. மாந்தை மேற்கு பிரதேச செயலாளர் பிரிவு துணை நிர்வாக அலகுகளாக 36 கிராம அலுவலர் பிரிவுகளைக் கொண்டுள்ளது. தேவாம்பிட்டி, வெள்ளாங்குளம், பாலியாறு, அந்தோனியார்புரம், இலுப்பைக்கடவை, கள்ளியடி, ஆத்திமோட்டை, கூராய், பெரியமடு, காயாநகர், பள்ளமடு, கோவில்குளம், விடத்தல்தீவு, பாப்பாமோட்டை, பரப்புக்கடந்தான், கன்னாட்டி, மினுக்கன், மாளிகைத்திடல், வேட்டையார்முறிப்பு, அடம்பன், நெடுங்கண்டல், கருங்கண்டல், வண்ணான்குளம், ஆள்காட்டிவெளி, ஆண்டான்குளம், சொர்ணபுரி, பாலைக்குளி, காத்தான்குளம், வட்டக்கண்டல், பாலையடிப்புதுக்குளம், பாலைப்பெருமாள் கட்டு ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் கிளிநொச்சி மாவட்டமும்; மேற்கில் இந்தியப் பெருங்கடல், மன்னார் நகரம் பிரதேச செயலாளர் பிரிவும்; தெற்கில் மடு பிரதேச செயலாளர் பிரிவும்; கிழக்கில் மடு பிரதேச செயலாளர் பிரிவும், முல்லைத்தீவு மாவட்டமும் எல்லைகளாக உள்ளன.

இப்பிரிவு 608 சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* மன்னார் மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:மன்னார் மாவட்டப் பிரதேச செயலாளர் பிரிவுகள்
முசலி பிரதேச செயலாளர் பிரிவு

**முசலி பிரதேச செயலாளர் பிரிவு** இலங்கையின் மன்னார் மாவட்டத்தில் உள்ள ஒரு நிர்வாக அலகாகும். மன்னார் மாவட்டம் யாழ்ப்பாணக் குடாநாட்டுக்குத் தெற்கே வன்னியில் இலங்கைத் தீவின் மேற்குக் கரையோரம் அமைந்துள்ளது. முசலி பிரதேச செயலாளர் பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது. அகத்திமுறிப்பு, அரிப்பு, சிலாவத்துறை, கரடிக்குழி, கொக்குப்படையான், கொல்லன்குளம், கொண்டச்சி, மறிச்சுக்கட்டி, மருதமடு, மேத்தன்வெளி, முள்ளிக்குளம், பாலைக்குழி, பண்டாரவெளி, பெரியபுள்ளச்சி பொற்கேணி, பூநொச்சிக்குளம், புதுவெளி, சவேரியார்புரம், சின்னப்புள்ளச்சி பொற்கேணி, வேப்பங்குளம் ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. வடக்கில் நானாட்டான் பிரதேச செயலாளர் பிரிவும்; மேற்கில் மன்னார்க் குடாக்கடலும்; தெற்கில் புத்தளம், அநுராதபுரம் மாவட்டங்களும்; கிழக்கில் மடு பிரதேச செயலாளர் பிரிவும் எல்லைகளாக உள்ளன.

இப்பிரிவு 475 சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* மன்னார் மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:மன்னார் மாவட்டப் பிரதேச செயலாளர் பிரிவுகள்
நானாட்டான் பிரதேச செயலாளர் பிரிவு

**நானாட்டான் பிரதேச செயலாளர் பிரிவு** இலங்கையின் மன்னார் மாவட்டத்தில் உள்ள ஒரு நிர்வாக அலகாகும். மன்னார் மாவட்டம் யாழ்ப்பாணக் குடாநாட்டுக்குத் தெற்கே வன்னியில் இலங்கைத் தீவின் மேற்குக் கரையோரம் அமைந்துள்ளது. நானாட்டான் பிரதேச செயலாளர் பிரிவு துணை நிர்வாக அலகுகளாக 31 கிராம அலுவலர் பிரிவுகளைக் கொண்டுள்ளது. செம்மாந்தீவு, முருங்கன், செட்டியார்மகன்கட்டை, இலகடிப்பிட்டி, வஞ்சியன்குளம், வங்காலை, ராசமடு, இலந்தைமோட்டை, நானாட்டான், அத்திக்குழி, புத்திரர்கண்டான், வாழ்க்கைப்பட்டான்கண்டல், கலிமோட்டை புளியங்குளம், பொன்தீவுக்கண்டல், பரியாரிகண்டல், சிறுகண்டல், பள்ளன்கோட்டை, பெரியகட்டைக்காடு, மோட்டைக்கடை, இரட்டைக்குளம், சுண்டிக்குழி, கற்கடந்தகுளம், ரசூல்புதுவெளி, கஞ்சித்தாழ்வு, நறுவிலிக்குளம், தோமஸ்புரி, உமனகிரி, அச்சன்குளம், இசைமலைத்தாழ்வு ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் மேற்கில் கடலும், வடக்கில் மன்னார் நகரம் பிரதேச செயலாளர் பிரிவும், தெற்கில் முசலி பிரதேச செயலாளர் பிரிவும், கிழக்கில் மடு பிரதேச செயலாளர் பிரிவும்,  எல்லைகளாக உள்ளன.

இப்பிரிவு 148 சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* மன்னார் மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:மன்னார் மாவட்டப் பிரதேச செயலாளர் பிரிவுகள்
மே 2008

**மே 2008**, 2008 ஆம் ஆண்டின் ஐந்தாவது மாதமாகும். இம்மாதம் ஒரு வியாழக்கிழமை ஆரம்பித்து 30 நாட்களின் பின்னர் ஒரு சனிக்கிழமை முடிவடைந்தது. தமிழ் நாட்காட்டியின் படி வைகாசி மாதம் மே 14 இல் தொடங்கி ஜூன் 14 இல் முடிவடைந்தது.

## சிறப்பு நாட்கள்
* மே 1 - மே நாள்
* மே 9 - ஆதிசங்கரர் ஜெயந்தி
* மே 19 - புத்த பூர்ணிமா
* மே 19 - வைகாசி விசாகம்
* மே 25 - இயேசுவின் திரு இருதயத் திருநாள்

## நிகழ்வுகள்

## இறப்புகள்
* மே 20 - பால்ராஜ், விடுதலைப் புலிகளின் மூத்த தளபதி (பி. 1965)

----

பகுப்பு:2008
1894

**1894**  (**[[ரோம எண்ணுருக்கள்|MDCCCXCIV]]**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு ஆண்டு ஆகும்.

## நிகழ்வுகள்
* ஜனவரி 7 - வில்லியம் கே. டிக்சன் அசையும் படத்துக்கான காப்புரிமம் பெற்றார்.
* பெப்ரவரி 3 - யாழ்ப்பாணத்தின் பல இடங்களிலும் நிலநடுக்கம் உணரப்பட்டது. 
* மார்ச் 4 - சீனாவின் ஷங்காய் நகரில் பெரும் தீ பரவியதில் ஆயிரத்திற்கும் அதிகமான கட்டடங்கள் சேதமடைந்தன.
* மார்ச் 12 - முதற் தடவையாக கொக்கா-கோலா மென்பானம் கண்ணாடிப் புட்டியில் அடைத்து விற்கப்பட்டது.
* மே - bubonic plague என்ற நோய் ஹொங்கொங்கில் பரவியது. 2,552 பேர் இறந்தனர்.
* மே 1 - ஒகைய்யோவில் மே நாள் கலவரங்கள் இடம்பெற்றன.
* சூன் 23 - அனைத்துலக ஒலிம்பிக் கமிட்டி பாரிசில் ஆரம்பிக்கப்பட்டது.
* சூன் 24 - பிரான்ஸ் அதிபர் சாடி கார்னோ கொல்லப்பட்டார்.
* ஆகத்து 1 - கொரியா தொடர்பாக சீனாவுக்கும் ஜப்பானுக்கும் இடையில் போர் தொடங்கியது.
* செப்டம்பர் 1 - மினசோட்டாவில் ஹிங்க்லி என்ற இடத்தில் பரவிய காட்டுத்தீயில் சிக்கி 450 பேர் கொல்லப்பட்டனர்.
* நவம்பர் 1 - ரஷ்யாவின் சார் மன்னர் மூன்றாம் அலெக்சாண்டர் இறக்க அவனது மகன் இரண்டாம் நிக்கலாஸ் மன்னன் ஆனான்.
* நவம்பர் 21 - சீனாவின் மஞ்சூரியாவில் ஆர்தர் துறைமுகத்தை ஜப்பான் கைப்பற்றியது.

## தேதி அறியப்படாதவை
* ஆர்கன் வளிமம் கண்டுபிடிக்கப்பட்டது.
* இலங்கையில் தொடர்வண்டிப் போக்குவரத்து காலி வரை நீடிக்கப்பட்டது.

## பிறப்புகள்
* ஆகத்து 10 - வி. வி. கிரி, 4வது  இந்தியக் குடியரசுத் தலைவர் (இ. 1980

## இறப்புகள்

## 1894 நாட்காட்டி

*
அடையாறு

**அடையாறு** என்னும் தலைப்பில் உள்ள கட்டுரைகள் கீழே உள்ளன.

*அடையாறு (நதி)
*அடையாறு, சென்னை, தமிழ்நாடு
*அடையாறு, கர்நாடகா

## நபர்கள்
*அடையார் கே. லட்சுமணன், பரதநாட்டியக் கலைஞர்
----
மடு பிரதேச செயலாளர் பிரிவு

**மடு பிரதேச செயலாளர் பிரிவு** இலங்கையின் மன்னார் மாவட்டத்தில் உள்ள ஒரு நிர்வாக அலகாகும். மன்னார் மாவட்டம் யாழ்ப்பாணக் குடாநாட்டுக்குத் தெற்கே வன்னியில் இலங்கைத் தீவின் மேற்குக் கரையோரம் அமைந்துள்ளது. மடு பிரதேச செயலாளர் பிரிவு துணை நிர்வாக அலகுகளாக 17 கிராம அலுவலர் பிரிவுகளைக் கொண்டுள்ளது. காக்கையன்குளம், விளாத்திக்குளம், மழுவராயர்கட்டையடம்பன், பன்னவெட்டுவான், தேக்கம், மடு, கல்மடு, பரசன்குளம், பெரியமுறிப்பு, மாதாகிராமம், பெரியபண்டிவிரிச்சான், இரணை இலுப்பைக்குளம், கீரிசுட்டான், பாலம்பிட்டி, பூமலர்ந்தான் ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் முல்லைத்தீவு மாவட்டம் உள்ளது. மேற்கில் நானாட்டான் பிரதேச செயலாளர் பிரிவு, மாந்தை மேற்கு பிரதேச செயலாளர் பிரிவு, முசலி பிரதேச செயலாளர் பிரிவு என்பனவும்; தெற்கில் வவுனியா மாவட்டம், அநுராதபுரம் மாவட்டம் என்பனவும், கிழக்கில் வவுனியா மாவட்டமும் எல்லைகளாக உள்ளன.

இப்பிரிவு 553 சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* வட மாகாண நிர்வாகப் பிரிவுகளைக் காட்டும் நிலப்படம்

பகுப்பு:மன்னார் மாவட்டப் பிரதேச செயலாளர் பிரிவுகள்
1747

**1747**  (**[[ரோம எண்ணுருக்கள்|MDCCLVII]]**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு வியாழக்கிழமையில் ஆரம்பமானது.

## நிகழ்வுகள்

* ஜனவரி 31 - பால்வினை நோய்களுக்கான முதலாவது மருத்துவ நிலையம் லண்டனில் லொக் மருத்துவமனையில் நிறுவப்பட்டது.
* ஜூன் 9 - மொமொசோனோ ஜப்பானின் மன்னனாக முடிசூடினான்.
* அக்டோபர் 1- அஹ்மத் ஷா துரானி ஆப்கானித்தானின் மன்னராக முடிசூடினார்.

## தேதி அறியப்படாத நிகழ்வுகள்
* ஆப்கானிஸ்தானின் கண்டகார் நகரத்தை அஹ்மது ஷா டுரானி கைப்பறினான்.
* கண்டி மன்னன் ஸ்ரீ விஜய ராஜசிங்கன் இறக்க, ஸ்ரீ கீர்த்தி ஸ்ரீ ராஜசிங்கன் முடிசூடினான்.

## பிறப்புகள்

## இறப்புகள்
* ஜூன் 19 - நாதிர் ஷா, பாரசீகத் தலைவர் (பி. 1688)

## 1747 நாற்காட்டி

## மேற்கோள்கள்

*
பரந்தன்

**பரந்தன்** கிளிநொச்சி மாவட்டத்தில் உள்ள ஓர் நகரம் ஆகும். இப்பகுதியில் உப்பளம் அமைந்துள்ளது. இப்பகுதியில் 1990(?) இற்கு முன்னதாக ஓர் இரசாயணத் தொழிற்சாலை ஒன்று இருந்து பின்னர் மூடப்பட்டுள்ளது. நீண்டகாலமாக இயங்கா நிலையில் இருக்கும் இவ்விரசாயணத் தொழிற்சாலை உள்நாட்டு யுத்தத்தினால் பெரிதும் சேதமடைந்துள்ளது. பழங்காலத்தில் இவ்வூர் பராந்தக சோழபுரம் என்றழைக்கப்பட்டது.

பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
பகுப்பு:கிளிநொச்சி மாவட்டம்
புளியம்பொக்கணை

**புளியம்பொக்கணை** கிளிநொச்சி மாவட்டத்தில் கண்டாவளை பிரதேச செயலாளர் பிரிவில் அமைந்துள்ள ஓர் கிராமம் ஆகும். இப்பகுதியில் உள்ள புளியம் பொக்கணை நாகதம்பிரான் ஆலயம் சரித்திரப் பிரசித்தி பெற்றதாகும்.

## மேற்கோள்கள்

பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
பட்டம்

thumb|222px|சிறுவர் செய்யும் பட்டம்
விண்ணில் காற்றின் விசையால் உந்தப்பட்டு மேலே பறக்கும் பொருளே **பட்டம்** ஆகும். பொதுவாக இயந்திரத்தின் துணையின்றி காற்றின் விசையை மட்டும் கொண்டு பறக்கும் பொருட்களையே பட்டம் என்பர். காற்று பட்டத்தின் கீழிருந்து கூடிய விசையுடன் உந்தும்பொழுது பட்டம் மேலெழுகின்றது.

## சிறுவர் விளையாட்டு
சிறுவர்கள் தமக்கு வேண்டிய பட்டங்களைத் தாமே செய்துகொள்வர். 
கடுதாசி (காகிதத்தாள்) விரிந்திருக்கும்படி சீவங்குச்சிகளை வளைத்து ஒட்டிப் பட்டம் செய்யப்படும். 
அதற்கு வால் என்று மெலிதாகக் கிழித்த துணி ஒன்றை ஒரு முனையில் கட்டுவர். வால் இல்லாத பட்டமும் உண்டு. 
அதன் எதிர்முனையில் பறக்கவிடும் நூல் கட்டப்படும். 
பட்டத்தைத் தூக்கிக் காற்றடிக்கும் காலத்தில் காற்றில் பறக்க விடுவர். 
காற்று விசையால் உந்தப்பட்டுப் பட்டம் மேலே பறக்கும். 
பட்டம் கட்டிய நூலைச் சுண்டி பட்டத்தை அங்குமிங்கும் அலையவிட்டு வேடிக்கை பார்த்து மகிழ்வர். 
இக்காலத்தில் வண்ணவண்ணப் பட்டங்கள் விற்பனைக்குக் கிடைக்கின்றன.
 
## போட்டி விளையாட்டு
இக்காலத்தில் பட்டம் விடும் உலகத் திருநாளே நடைபெறுகிறது. இந்தியாவில் குசராத் மாநிலத்தில் உள்ள ஆமதாபாத் நகரில் ஆண்டுதோறும் பொங்கல் நாள் (மகர சங்கராந்தி) அன்று (சனவரி 14 அல்லது 15) இந்த உலகத் திருவிழா நடைபெருகிறது. பெரியவர்கள் இதில் கலந்துகொள்கின்றனர்.

## குறிப்புகள்

## கருவிநூல்
:இரா.பாலசுப்பிரமணியம், *தமிழர் நாட்டு-விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980

## இவற்றையும் பார்க்க
:தமிழர் விளையாட்டுகள் (அண்மைய காலம்)

## பட்டங்களின் வகைகள்
* கடதாசிப் பட்டம்
* பெட்டிப் பட்டம்
* கொக்குப் பட்டம்
* பிராந்துப் பட்டம்
* விண்பூட்டிய பட்டம்


Kite1.png
Chinese dragon kite (Berkeley, California - 2000).jpg
Girlflyingachapichapi.JPG
Amazing02.jpg
AquiloneAcrobatico.jpg
Aquiloni a cervia, 24 aprile 2005.jpg
Chapi-chapi.JPG
Clown Rokkaku Malmsheim 2003.JPG
Lachender Drachen in Sternform.JPG


பகுப்பு:தமிழர் விளையாட்டுகள்
பகுப்பு:சீனக் கண்டுபிடிப்புக்கள்
1740கள்

**1740கள்** என்றழைக்கப்படும் பத்தாண்டு காலம் 1740ஆம் ஆண்டு துவங்கி 1749-இல் முடிவடைந்தது.

## நிகழ்வுகள்
* இரண்டாம் பிரெடெரிக் புரூசியாவின் மன்னனாக முடிசூடினான்.
* புரூசியாவின் இரண்டாம் பிரெடெரிக் ஆஸ்திரியாவின் சிலேசியாவை தாக்கினான்.
* யாழ்ப்பாணத்தில் புதிய தோம்புகள் எழுதப்பட்டன.
* ஜேக்கப் டி ஜொங் என்பவன் யாழ்ப்பாணத்தின் தளபதியாக நியமிக்கப்பட்டான் (1748).
* இந்தியாவின் முதன் சுதந்திரப் போராட்டக் காலம் 1740: இந்தியாவின் முதன் சுதந்திரப் போராட்டத்திற்கு வித்திட்டவர்கள் இருவர் பூலித்தேவன் மற்றும் ஒண்டிவீரனும் 1740 முதல் 1755 இடைபட்ட காலத்தில் நவப்பு சகோதரனும் கிலக்கிந்தியத்தரும் வரி வசுல் செய்ய பாளையத்துக்கு அனுப்பபடுகின்றது. அவ்வராக அன்னியரை எதிர்க்கும் முதல் இந்தியர்கள் ஆவர்.

## உலகத் தலைவர்கள்
* பிரான்ஸ் மன்னன் பதினைந்தாம் லூயி (1715-1774) 
* புரூசியாவின் இரண்டாம் பிரெடெரிக் (1740-1786)

### ஸ்பெயின்
* ஐந்தாம் பிலிப், (1700-1746) 
* ஆறாம் பேர்டினண்ட், (1746-1759)

### முகலாயப் பேரரசு
* முகமது ஷா (1720-1748)
* அகமது ஷா பகதூர் (1748-1754)

## மேற்கோள்கள்
நாவற்குழி

thumb|வரவேற்பு வளைவு |276x276px
thumb|277x277px|பாலம்
thumb|கண்டி வீதி எல்லை |285x285px
thumb|280x280px|நாவற்குழி பெயர்ப்பலகை
**நாவற்குழி** (*Navatkuli*) என்பது இலங்கையின் வடக்கே யாழ்ப்பாண மாவட்டத்தில் உள்ள ஓர் ஊராகும். தெற்கே இருந்து யாழ்ப்பாண நகருக்குச் செல்கையில் உள்ள ஒரு பிரசித்தி பெற்ற நுழைவுப் பாலமும் இக்கிராமத்திலேயே உள்ளது. சிவபூமி திருவாசக அரண்மனை, சிவபூமி யாழ்ப்பாண அருங்காட்சியகம் என்பவையும் இக்கிராமத்திற்குப் புகழ் சேர்க்கும் அடையாளங்களாக உள்ளன. 

நாவற்குழி தென்மராட்சி பிரதேச செயலாளர் பிரிவில் பின்வரும் மூன்று கிராமச் சேவையாளர் பிரிவுகளைக் கொண்டுள்ளன: நாவற்குழி மேற்கு, நாவற்குழி கிழக்கு, கைதடி நாவற்குழி.

## மக்கள்தொகை
2007 இல் மக்கள் தொகை: நாவற்குழி மேற்கில் 1,362 (652 ஆண்கள், 710 பெண்கள்); நாவற்குழி கிழக்கில் 1,060 (484 ஆண்கள், 576 பெண்கள்), கைதடி நாவற்குழியில் 810 (398 ஆண்கள், 412 பெண்கள்). நாவற்குழி கிழக்கு மற்றும் கைதடி நாவற்குழியின் முழு மக்கள்தொகையும், நாவற்குழி மேற்கில் 216 பேரைத் தவிர மற்ற அனைவரும், இலங்கை உள்நாட்டுப் போர் காரணமாக அந்த நேரத்தில் இடம்பெயர்ந்தனர்.

## அமைவிடம்
யாழ்ப்பாண நகரில் இருந்து கண்டி வீதி வழியே ஆறு கிலோமீட்டர் தூரத்தில் நாவற்குழி உள்ளது. யாழ் நகரையும் நாவற்குழியூரையும் பிரிக்கும் எல்லை வரவேற்பு வளைவு மூலம் காட்டப்பட்டுள்ளது. கண்டி வீதியின் சிறு வளைவொன்று வடக்குப்பக்கம் திரும்புகிறது. இவ்விடம் நாவற்குழிச் சந்தி என்று கூறப்படுகிறது. இது சாவங்கோட்டை என்றும் அழைக்கப்பட்டது. 13-ஆம்  நூற்றாண்டில் சந்திரபானு என்னும் சாவுகமன்னன் யாழ்ப்பாண குடாநாடு, வன்னிப்பிரதேசம், திருகோணமலை ஆகிய இடங்களை ஆட்சி செய்தான் என வரலாறு கூறுகின்றது. 

thumb|புகையிரத நிலையம்|283x283px
சாவங்கோட்டை என்றும் பெயர் பெற்றுள்ள இச்சந்தியில் யாழ்ப்பாணம் செல்லும் வீதி, கண்டி வீதி, கேரதீவு வீதி, புகையிரத வீதி ஆகிய நான்கு சாலைகள் சந்திக்கின்றன.
thumb|283x283px|அரச உணவுக் களஞ்சியம்

தொடருந்து நிலையத்திற்குத் தென்பகுதியில் வீட்டுத்திட்டம் மூலம் கட்டப்பட்ட பெருந்தொகையான வீடுகளைக் காணமுடியும். இவ்வீட்டுத்திட்டத்தின் மேற்கு, தெற்கு எல்லைகளாக உப்பளங்கழியும் கிழக்கெல்லையாகச் செம்பாட்டுத் தோட்டவெளியும் வடக்கே புகையிரதப் பாதையும் அமைந்துள்ளது. மேற்கெல்லையாக உப்பளங்கழிக்கு மேலாகப் புகையிரதப் பகுதியினரால் இரும்புப்பாலம் ஒன்று புகையிரதப்பாதை அமைக்கப்பட்ட ஆரம்ப நாள்களில் இருந்து காணப்படுகின்றது. இந்த இடத்தை "ஆனைவிழுந்தான் பாழி " எனக் கூறுவர்.

thumb|சித்தி விநாயகர் ஆலயம் |272x272px
thumb|294x294px|வேலம்பிராய் கண்ணகைஅம்மன் ஆலயம்

## வணக்கத் தலங்கள்
* சித்தி விநாயகர் ஆலயம்
* நாவற்குழி சித்திர வேலாயுதர் கோவில்
* வேலம்பிராய் கண்ணகை அம்மன் ஆலயம்
* நாவற்குழி புனித அந்தோனியார் தேவாலயம்

## ஆளுமைகள்
* சி. ஜே. எலியேசர், கணிதப் பேராசிரியர்
* கவிஞர் அம்பி
* நாவற்குழியூர் நடராசன், எழுத்தாளர், வானொலி ஒலிபரப்பாளர் 
* சுப்பிரமணியம் வேலுப்பிள்ளை, எழுத்தாளர்

## பாடசாலைகள்
* நாவற்குழி மகா வித்தியாலயம்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
கொழும்புத்துறை

**கொழும்புத்துறை** யாழ்ப்பாணத்தில் இருந்து ஏறத்தாழ 3 கிலோமீட்டர் தொலைவில் உள்ள ஓர் கிராமம் ஆகும். இக்கிராமத்தில் உள்ளவர்கள் மீன்பிடி, வேளாண்மை மற்றும் தேங்காய்ப் பொச்சுமட்டையை கடற்கரையில் ஊறவிட்டுக் கயிறு மற்றும் தும்புத்தடிகளையும் செய்து வருகின்றனர். இப்பகுதியில் முன்னர் வீதிகள் விருத்தியாக முன்னர் யாழ்ப்பாணத்துக்கான பொருட்கள் கப்பல் மூலம் கொழும்பில் இருந்து இறங்குவதால் கொழும்புத்துறை என்ற காரணப் பெயரைப் பெற்றது. அரியாலை இதன் அயற்கிராமம் ஆகும்.

இவ்வூரிலே தான் சிவயோக சுவாமிகள் வாழ்ந்தவர். அவர் இவ்வூரிலே ஒரு ஆச்சிரமம் ஒன்றை அமைத்துள்ளார்.

## ஆலயங்கள்
* சந்திரசேகரப் பிள்ளையார் கோவில்
* கொழும்புத்துறை மேற்கு இலந்தைக்குளம் பிள்ளையார் கோயில்
* கொழும்புத்துறை கிழக்கு முத்துமாரி அம்மன் கோயில்
* கொழும்புத்துறை மணலியம்பதி அம்மன் ஐயனார் ஆலயம்
* கொழும்புத்துறை நரசிம்ம வைரவர் ஆலயம்
* கொழும்புத்துறை நெடுங்குளம் வீதி ஞானவைரவர் ஆலயம்
* கொழும்புத்துறை செபமாலை அன்னை ஆலயம்
* கொழும்புத்துறை புனித சூசையப்பர் ஆலயம்

## பாடசாலைகள்
* கொழும்புத்துறை இந்து மகா வித்தியாலயம்
* கொழும்புத்துறை துரையப்பா வித்தியாலயம்
* கொழும்புத்துறை சென் ஜோசப் வித்தியாலயம்

## மேற்கோள்கள்


பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
குருமண்காடு

**குருமண்காடு** வவுனியா நகரத்தில் இருந்து வவுனியா மன்னார் ஏ30 வீதியில் ஏறத்தாழ 1 கிலோமீட்டர் தொலைவில் உள்ள நகரம் ஆகும். ஆரம்பத்தில் ஒரு சிறிய கிராமமாக இருந்த இப்பகுதியானது உள்ளூர் யுத்தத்தினால் இடம்பெயர்ந்தவர்களால் ஒரு நகரமாக மாறியது. இப்பகுதியில் பிரபலமான குருமண்காடு காளிகோயில் அமைந்துள்ளது. வவுனியாவில் உள்ள பெரும்பாலான ஐக்கிய நாடுகளின் அலுவலகங்கள் இப்பகுதியிலே அமைந்துள்ளன. இப்பகுதியிலேயே யாழ் பல்கலைக் கழக வவுனியா வளாகத்தின் விஞ்ஞான பீடம் அமைந்துள்ளது.

பகுப்பு:நகரம் தொடர்பான குறுங்கட்டுரைகள்
பகுப்பு:வவுனியா மாவட்டத்தில் உள்ள ஊர்களும், நகரங்களும்
பட்டாணிச்சூர்

வவுனியா நகரத்தில் வவுனியா மன்னார் வீதியில் ஏறத்தாழ 3 கிலோமீட்டர் தொலைவில் உள்ள **பட்டாணிச்சூர்** கிராமம். இப்பகுதியில் பெரும்பான்மையானவர்கள் முஸ்லீம்கள் ஆவர். இப்பகுதியில் பட்டாணிச்சூர் முஸ்லிம் மகாவித்தியாலயம் அமைந்துள்ளது.

பகுப்பு:வவுனியா மாவட்டத்தில் உள்ள ஊர்களும், நகரங்களும்
யால்ட்டா மாநாடு

[thumb|300px|யால்ட்டா மாநாட்டில் [இரண்டாம் உலகப் போரின் நேச நாடுகள்|நேச நாடுகள் மூன்று முக்கிய தலைவர்கள்: வின்ஸ்டன் சேர்ச்சில், பிராங்கிளின் ரூஸ்வெல்ட், ஜோசப் ஸ்டாலின் (அமர்ந்திருப்பவர்கள்)]]
**யால்ட்டா மாநாடு** (*Yalta Conference*), என்பது இரண்டாம் உலகப் போரின் போது ஐக்கிய இராச்சியம், ஐக்கிய அமெரிக்கா, சோவியத் ஒன்றியம் ஆகியவற்றின் தலைவர்களுக்கிடையே பெப்ரவரி 4, 1945 முதல் பெப்ரவரி 11, 1945 வரையில் நடந்த உச்சி மாநாடு ஆகும். இது **கிறைமியா மாநாடு** (*Crimea Conference*) அல்லது **ஆர்கோனோ மாநாடு** (*Argonaut Conference*) எனவும் அழைக்கப்பட்டது.

## மாநாட்டில் பங்குபற்றிய தலைவர்கள்
* பிராங்கிளின் ரூஸ்வெல்ட் (ஐக்கிய அமெரிக்கா)
* வின்ஸ்டன் சேர்ச்சில் (ஐக்கிய இராச்சியம்)
* ஜோசப் ஸ்டாலின் (சோவியத் ஒன்றியம்)

## மாநாடு
மாநாடு பெப்ரவரி 4, 1945 இல் சோவியத் ஒன்றியத்தின் உக்ரேனில் கிறைமியா குடியரசில் யால்ட்டா என்ற நகரில் நேச நாடுகளின் மூன்று முக்கிய தலைவர்களுக்கிடையில் துவங்கியது. இது இரண்டாம் உலகப் போர்க் காலத்தில் நடந்த இரண்டாவது உச்சி மாநாடாகும். முதலாவது டெஹ்ரான் மாநாடு 1943 இல் நடந்தது. மூன்றாவது பொட்ஸ்டாம் மாநாடு ஜெர்மனியில் நடந்தது. மூன்றாம் மாநாட்டில் காலஞ்சென்ற பிராங்கிளின் ரூஸ்வெல்ட்க்குப் பதிலாக ஹரி ட்ரூமன் கலந்து கொண்டார்.

## முக்கிய தீர்மானங்கள்
* நாசி ஜெர்மனியின் நிபந்தனையற்ற சரண் முக்கிய தீர்மானமாக எடுக்கப்பட்டது. போரின் முடிவுக்குப் பின்னர் ஜெர்மனி மூன்று கைப்பற்றப்பட்ட பிரதேசங்களாகப் பிரிக்கப்பட்டு பேர்லின் நகரம் மூன்று பிரதேசங்களுக்கும் பகிர்ந்தளிப்பது.
* பிரிக்கப்பட்ட ஜேர்மனி மற்றும் ஆஸ்திரியாவில் பிரான்சுக்கும் ஒரு பகுதி கொடுக்கப்படலாம் என ஸ்டாலின் ஒப்புக்கொண்டார்.
* ஜேர்மனிய இராணுவமற்ற மற்றும் நாசிகளற்ற நாடாக ஆக்குவது.
* ஜேர்மனியின் போர்க்கால செப்பனிடல் கட்டாயத் தொழில் மூலம் அமுல் படுத்துவதில்லை.
* போலந்து பற்றியும் விவாதிக்கப்பட்டது. அக்காலத்தில் போலந்து செம்படையினால் முற்றாக ஆக்கிரமிக்கப்பட்டிருந்தமையினால் போலந்தின் கம்யூனிச அரசை திருத்தியமைப்பதென்று முடிவெடுக்கப்பட்டது.
* ஐநாவில் ஸ்டாலின் இணைவாதற்கு ஸ்டாலினின் ஒப்புதல் வாங்கப்பட்டது. ஐந்து நிரந்தர உறுப்பு நாடுகளுக்கு வீட்டோ அதிகாரம் கொடுக்கப்படும் எனவும் தீர்மானிக்கப்பட்டது.
* ஜெர்மனியைத் தோற்கடித்த பின்னர் 90 நாட்களில் ஜப்பானுக்கு எதிராகப் போரில் இறங்க ஸ்டாலின் ஒப்புக் கொண்டார்.
* ஜேர்மனியின் பிரிப்பு பற்றி ஆராய்வதற்காக குழு ஒன்று அமைப்பது. பிரிக்கப்படவிருக்கும் ஜெர்மனியின் எல்லைகளுக்கு சில உதாரணங்கள் கீழே காட்டப்பட்டுள்ளன:


Image:Duitslanddefinitief.png | நேச நாடுகளுக்காக பிரிக்கப்படவிருந்த ஜேர்மனியின் எல்லைகள்:     

Image:Duitslandchurchill.png | சேர்ச்சிலின் பிரிவினைத் திட்டம்:   

Image:Duitslandroosevelt.png | பிராங்கிளின் ரூஸ்வெல்ட்டின் பிரிவினைத் திட்டம்:       


## வெளி இணைப்புகள்

* Foreign relations of the United States. Conferences at Malta and Yalta, 1945
* MilitaryHistoryOnline Yalta Conference

பகுப்பு:1945 நிகழ்வுகள்
பகுப்பு:இரண்டாம் உலகப் போர்
பகுப்பு:சோவியத் ஒன்றியம்
பகுப்பு:ஐக்கிய அமெரிக்க வரலாறு
பகுப்பு:ஐக்கிய இராச்சியம்
பகுப்பு:செருமன் வரலாறு
பகுப்பு:உக்ரைனில் மாநாடுகள்
மாங்குளம்

**மாங்குளம்** (Mankulam) என்பது இலங்கை, யாழ்ப்பாண நெடுஞ்சாலையில் (A-9 நெடுஞ்சாலை) வவுனியாவிற்கும் கிளிநொச்சிக்கும் இடையில் அமைந்துள்ள ஒரு ஊராகும். இந்த ஊர் முல்லைத்தீவு மாவட்டத்தில் உள்ளடக்கப்பட்டுள்ளது. ஊரின் நெடுஞ்சாலையை ஒட்டிய பகுதி "மாங்குளம் நகரம்" என அழைக்கப்படுகின்றது.

"மாங்குளம்" எனும் பெயர், குளத்தின் பெயராகும். தமிழரின் பெயரிடல் முறைகளின் படி குளத்தின் பெயரே குளத்தின் அண்டிய ஊரின் பெயராகவும் வழங்கிவருவதன் அடிப்படையில், இந்த ஊரின் பெயர் "மாங்குளம்" என வழங்கப்படுகிறது. இந்த ஊர் வரலாற்று ரீதியாக தமிழர் வாழ்ந்த இடமாகும். 2009ம் ஆண்டின் பின்னர் இந்நிலை மாறிவருகிறது. சிங்கள குடியிருப்புகளும் தற்போது அங்கே தோன்றத்தொடங்கியுள்ளது.

யாழ்ப்பாணத்தில் இருந்து சுமார் 60 மைல்கள் தொலைவிலும், கொழும்பில் இருந்து 180 மைல்கள் தொலைவிலும் உள்ள இது வன்னிப் பகுதியின் புவியியல் மையத்திற்கு அண்மையில் உள்ளதாலும், போதிய அளவு நிலம் உள்ளதாலும், வன்னியிலுள்ள பல நகரங்களுடனும், யாழ்ப்பாணக் குடாநாட்டுடனும், தென்னிலங்கையின் முக்கியமான நகரங்களுடனும் இலகுவான போக்குவரத்துக்கான கட்டமைப்பு வசதிகளைக் கொண்டிருப்பதாலும், வடமாகாணத்தின் முக்கிய நகரங்களில் ஒன்றாக உருவாகக்கூடிய வாய்ப்புகள் இவ்விடத்துக்கு உண்டு எனச் சிலர் கருதுகிறார்கள்.

இருபதாம் நூற்றாண்டின் எண்பதுகளுக்குப் பின்னர் தீவிரமடைந்த இன முரண்பாடுகளின் காரணமாக இடம்பெற்ற உள்நாட்டுப் போர்களினால் மிகவும் பாதிப்படைந்த இடங்களுள் இதுவும் ஒன்று.

இப்பகுதியில் நீர்ப்பாசனத் திணைக்களத்தின் விடுதி அமைந்துள்ளது. கல்வி நடவடிக்கைகளுக்காக மாங்குளம் மகாவித்தியாலயம் அமைந்துள்ளது. உள்நாட்டுப் போரினால் பெரிதும் சேதமான மாங்குளம் மகாவித்தியாலயம் நிக்கோட் திட்டத்தின் மூலம் மீளமைப்புச் செய்யப்பட்டுள்ளது.

## மேற்கோள்கள்

பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
பகுப்பு:இலங்கையில் உள்ள குளங்கள்
சிதம்பரபுரம்

வவுனியா மாவட்டத்தில் உள்ள **சிதம்பரபுரம்**  இலங்கையில் மிகவும் நீண்டகாலமான நலன்புரிநிலையம் (அகதி முகாம்) உள்ள ஓர் இடம் ஆகும்.சிதம்பர புரத்தில் உள்ள நலன்புரி நிலையத்தை அகதிகளுக்கான ஐக்கிய நாடுகள் உயர்ஸ்தானியம் பராமரித்து வருகின்றது. புரிந்துணர்வு ஒப்பந்தம் நடைமுறையில் இருந்த காலத்தில் இந்நலன்புரி நிலையத்தை மூடுவதற்கு எடுக்கப்பட்ட முயற்சிகள் நலன்புரிநிலையத்தில் உள்ளோர்களின் இருப்பிடப் பிரதேசங்களில் உள்ள கண்ணிவெடிப்பிரச்சினை, அதியுயர் பாதுகாப்பு நிலையம் போன்ற பல பிரச்சினையால் கைகூடவில்லை. தவிர சிதம்பரபுர நலன்புரி நிலையத்தில் இருந்த ஒருவர் இலங்கை உயர்நீதிமன்றில் மனுத்தாக்கம் செய்ததினால் அப்போது இலங்கை இராணுவத்தினரால் நடைமுறைப்படுத்தப்பட்ட இராணுவ அனுமதிப்பத்திரம் (பாஸ்) நடைமுறை அடிப்படை மனித உரிமை மீறல் எனத் தீர்ப்பளிக்கப்பட்டு அந்நடைமுறை இரத்துச் செய்யப்பட்டது. 

பகுப்பு:வவுனியா மாவட்டத்தில் உள்ள ஊர்களும், நகரங்களும்
இருபாலீர்ப்பு

thumb|200px|இருபாலீர்ப்பாளர்கள் கொடி
ஆணுடனும் பெண்ணுடனும் உடலுறவு அல்லது காதல் அடிப்படையிலான ஈர்ப்பு இருப்பது **இருபாலீர்ப்பு** (*Bisexuality*) எனப்படும். அத்தகய உறவு கொள்பவர்கள் இருபாலீர்ப்பாளர்கள் ஆவர்.

இருபாலீர்ப்பு என்பது ஆண்கள் மீதும் பெண்கள் மீதும் சமமான ஈர்ப்புள்ள நிலை என்று பொருள்படாது. ஒரு பால் மீது அதீக ஈர்ப்பு இருக்கலாம்,  அல்லது நாளடைவில் ஒரு பால் நபர்கள் மீது மட்டுமே ஈர்ப்பு ஏற்படும் நிலை உண்டாகலாம். இருப்பினும் இருபால் நபர்கள் மீதும் தொடர்ந்து ஈர்ப்பு கொள்ளும் இருபாலீர்ப்பாளர்களும் உண்டு.

## உசாத்துணை

பகுப்பு:பாலின அமைவு
பகுப்பு:ந.ந.ஈ.தி
1819

**1819**  (**[[ரோம எண்ணுருக்கள்|MDCCCXIX]]**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு புதன்கிழமையில் ஆரம்பமானது.

## நிகழ்வுகள்
* ஜனவரி 17 - சைமன் பொலிவார் கொலம்பியக் குடியரசை அறிவித்தார்.
* ஜனவரி 29 - ஸ்டாம்ஃபோர்ட் ராஃபில்ஸ் சிங்கப்பூரில் தரையிறங்கினார்.
* பெப்ரவரி 6 - ஜோகோரின் ஹுசெயின் ஷா மன்னருக்கும் ஸ்டாம்ஃபோர்ட் ராஃபில்சுக்கும் இடையில் சிங்கப்பூர் நகரில் பிரித்தானியக் கிழக்கிந்தியக் கம்பனியின் தளம் அமைக்க உடன்பாடு எட்டியது.
* பெப்ரவரி 22 - புளோரிடாவை ஸ்பெயின் ஐக்கிய அமெரிக்காவுக்குக் கொடுத்தது.
* ஜூன் 16 - குஜராத்தில் இடம்பெற்ற 8.0 ரிக்டர் அளவு நிலநடுக்கத்தில் 2000 பேர் மாண்டனர்.
* ஜூன் 26 - மிதிவண்டி கண்டுபிடிக்கப்பட்டது.
* ஆகஸ்ட் 16 - ஐக்கிய இராச்சியம், மான்செஸ்டர் நகரில் இடம்பெற்ற ஆர்ப்பாட்டத்தில் 11 பேர் கொல்லப்பட்டனார்.

## தேதி அறியப்படாத நிகழ்வுகள்
* அமெரிக்கன் மிஷனைச் சேர்ந்த ஷூடர் என்ற மருத்துவர் யாழ்ப்பாணம் வந்து சேர்ந்து உள்ளூர் இளைஞர்கள் சிலருக்கு ஆங்கில மருத்துவப் பயிற்சி அளிக்க ஆரம்பித்தார்.

## பிறப்புகள்

## இறப்புகள்

## 1819 நாற்காட்டி

## மேற்கோள்கள்

பகுப்பு:1819
1827

**1827**  (**[[ரோம எண்ணுருக்கள்|MDCCCXXVII]]**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும். (அல்லது ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டு ஆகும்).

## நிகழ்வுகள்
* ஏப்ரல் 29 - அல்ஜீரியாவின் ஆட்சியாளர் உசெயின் டெய் பிரான்சியத் தூதர் டெக்காலினாவை முகத்தில் அறைந்தார். இது பின்னர் போருக்கு இட்டுச் சென்று அல்ஜீரியா பிரான்சிய ஆட்சிக்குட்பட வழிவகுத்தது.
* அக்டோபர் 1 - இவான் பசுக்கேவிச் தலைமையில் உருசிய இராணுவம் ஆர்மேனியாவின் தலைநகர் யெரெவானைப் பிடித்தது.

### தேதிகள் அறியப்படாதவை
* லாவோஸ் சியாம் மீது போரை அறிவித்தது.
* ஓமின் விதி விளக்கப்பட்டது.

## பிறப்புகள்

## இறப்புகள்
* முத்துக்குமாருப் புலவர், அராலியைச் சேர்ந்த ஈழத்துப் புலவர்
* பெப்ரவரி 6 - சியாமா சாஸ்திரிகள், (பி. 1762)
* மார்ச் 26 - லுடுவிக் ஃவான் பேத்தோவன், ஜெர்மனிய மேற்கத்திய செவ்விசை இயற்றுநர் (பி. 1770)

## 1827 நாட்காட்டி

## மேற்கோள்கள்
தும்பிக்கை

**தும்பிக்கை** என்பது யானையின் முன் பகுதி உடல் உறுப்பில் முகத்திலிருந்து நீண்டு வளர்ந்திருக்கும் மேல் உதடுடன் சேர்ந்த மூக்கும் ஆகும். இது மீள்விசைத் தன்மை கொண்டது. இவ்வுறுப்பு வேறு எந்த உயிரினங்கள் மற்றும் விலங்கினங்களுக்கு காணபடாத அதிசயமே யானைகளுக்கு மட்டுமே சிறப்பாகக் உள்ளது. தும்பிக்கையானது மொத்தம் 1,50,000 தசைநார்களால் உருவானது. சின்னஞ்சிறு குச்சி முதல் பெரிய மரம் வரை யானையால் தும்பிக்கை கொண்டு தூக்க முடியும். உண்கையில் மரக்கிளைகளை எட்டிப் பறிக்கவும் மரப்பட்டைகளை உரிக்கவும் உணவு உட்கொள்ளவும் நீர் அருந்தவும் யானைகள் தும்பிக்கையை முதன்மையாகப் பயன்படுத்துகின்றன.

ஆப்பிரிக்க யானைக்கு பிறக்கும்போது அதன் தும்பிக்கையில் 87 சுருக்கங்கள் இருக்கும். அதுவே வளர்ந்த பிறகு 109 ஆக அதிகரிக்கும். அந்தச் சுருக்கங்கள் அதன் வலிமையின் அடையாளம் எனப்படுகிறது. ஆப்பிரிக்க யானைகளைவிட ஆசிய யானைகளின் தும்பிக்கையில் 1.5 மடங்கு அதிக சுருக்கங்களும், மடிப்புகளும் கொண்டிருக்கும். ஆப்பிரிக்க யானைக்கு தும்பிக்கையில் இரு விரல்களும் ஆசிய யானைக்கு தும்பிக்கையின் மேற்புறம் ஒரு விரலும் இருக்கும். தும்பிக்கை காயம்பட்டாலோ, துண்டிக்கப்பட்டாலோ யானையால் உயிர்வாழ இயலாது.

## துணை நூற்பட்டியல்
* 

## மேற்கோள்கள்


பகுப்பு:யானைகள்
வேதிகா குமார்

**வேதிகா** தென்னிந்தியத் திரைப்பட நடிகையாவார்.வேதிகா 2005 ஆம் ஆண்டு வெளியான மதராசி திரைப்படத்தின் மூலம் தமிழ்த் திரைப்படத்துறைக்கு அறிமுகமானார். இத்திரைப்படம் தெலுங்கில் *சிவகாசி* என மொழி பெயர்க்கப்பட்டு வெளியிடப்பட்டது.

## திரைப்படங்கள்

பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
தீபங்கர புத்தர்

**தீபங்கரர்**(சமஸ்கிருதம் மற்றும் பாளி **', "தீபத்தை ஏந்தியவர்"; [[சீனம்]]  ([[பின்யின்]] Rándēng Fo); [[திபெத்திய மொழி|திபெ.]] ''mi slob''; [[மங்கோலிய மொழி|மங்]] ''Jula-yin Jokiyaγči'', ''Dibangkara'', [[நேபால் பாசா]]: दिपंखा ''Dipankha'') பல லட்சம் ஆண்டுகளுக்கு முன்பு வாழ்ந்ததாக கருதப்படும் கௌதம புத்தருக்கு முற்பட்ட புத்தர் ஆவார். 

பாளி சூத்திரங்களின் படி, எண்ணற்ற புத்தர்கள் அவதரித்துள்ளனர், அவர்களை அனைவரையும் **ஆயிரம் புத்தர்கள்** என கூட்டுபெயர் கொண்டு அழைப்பதுண்டு. ஒவ்வொரு காலகட்டத்துக்கும் ஒரு புத்தர் அவதரிக்கின்றனர். சில பௌத்த சம்பிரதாயங்களின் படி, **தீபங்கர''' புத்தர், சாக்கியமுனி புத்தரான கௌதமர் அவதரிப்பதுக்கு முன்பு இப்பூமியில் தோன்றியவர். 

## சித்தரிப்பு

தீபங்கரர் பொதுவாக அமர்ந்த நிலையில் சித்தரிக்கப்படுகிறார். எனினும் நின்ற கோலத்தில் இவருடைய சித்தரிப்பு சீனா மற்றும் தாய்லாந்தில் காணப்படுகிறது. இவரது கரத்தில் அபய முத்திரை காணப்படுகிறது. மிக அரிதாக இவர் தனியாக காணப்படுகிறார். ஆஃப்கானிஸ்தானின் தாலிபன் அரசு தக்ர்த்த பாமியான் புத்தர் சிலைகளும் ஒன்று இவரை குறித்தாக கருதப்படுகிறது. இவரது சிலைகள் சீனாவில் காணப்படுகின்றன. 

பொதுவாக ஜாவாவில் இவர், மஞ்சுஸ்ரீ மற்றும் வஜ்ரபாணி ஆகிய இரண்டு போதுசத்துவர்களுடன் காணப்படுகிறார். ஸ்ரீ லங்காவில் இவர் அவலோகிதேஷ்வரர் மற்றும் வஜ்ரபாணி உடன் இருக்கிறார். இவரை கௌதம புத்தர் மற்றும் மைத்திரேயருடனும் எப்போதாவது சித்தரிப்பர்

## குறி சொல்லுதல்

இவரை குறித்த கீழ்க்கண்ட கதை வழங்கப்பெற்கிற்து.

கௌதம புத்தர், தன்னுடைய முற்பிறவிகளில் ஒன்றில் தீபங்கரரை சந்திக்கிறார். அப்போது அவரிடம் தீபங்கரர், கௌதமர் ஒரு காலத்தில் புத்தர் ஆவார் என தெரிவிக்கிறார். மேலும் கௌதமர் மிகச்சிறந்த ஆசானாக திகழ்வாரென்று, அரசன் சுத்தோதனுக்கும் அரசி மாயா தேவிக்கும் பிறப்பார் என்றும் குறி கூறுகிறார். 

இந்த கதை ஜாதக கதைகளில் குறிப்பிடப்பட்டுள்ளனர். கௌதம புத்தர், தன்னுடைய முற்பிறவிகள் குறித்த சொன்னதன் தொகுப்பே இந்த ஜாதக கதைகள். தீபங்கரரின் காலத்தில் கௌதமர் ஒரு மிகப்பெரிய செல்வந்தராக இருந்தார். பிறகு துறவியாகும் பொருட்டு, அனைத்து செல்வங்களையும் தானம் செய்து விடுகிறார். துறவியான பின்னர் தீபங்கர புத்தரை சந்திக்கும் போது இந்த முன்னறிவிப்பை பெறுகிறார்.

## வழிபாடு

பதினேழாம் நூற்றாண்டு வாக்கில், தீபங்கரரின் வழிபாடு, நேபாள புத்த சமூகத்தினரேடே பரவலாக காணப்படத்துவங்கியது. இவர்கள் தீபங்கரரை வணிகர்களின் பாதுகாவலராகவும், தானத்துடன் தொடர்புடையவராகவும் கருதுகின்றனர். 

மேலும் இவர் மாலுமிகளின் பாதுகாவலராகவும் கருதப்பட்டு, இவரது சிலைகளை கரைகளின் ஓரமாக கப்பல்களை காத்து வழி நடத்தும் பொருட்டு சில நேரங்களில் நிறுவப்படுகிறது.

## இவற்றையும் காண்க
* 28 புத்தர்கள்

பகுப்பு:புத்தர்கள்
பகுப்பு:நேவார்
டெஃப்லான்

வினைவிப்படியம் அல்லது “**டெஃப்லான்”** (Teflon) என்பது டுபாண்ட் (DuPont) நிறுவனம் தயாரிக்கும் வேதியியற் பொருளொன்றின் வணிகப் பெயர் ஆகும். இது பாலிடெட்ராபுளோரோஎதிலீன் (polytetrafluoroethylene) என்னும் வேதியியற் பெயர் கொண்ட ஒரு கரிமச் சேர்வை ஆகும். இதன் மூலக்கூற்றில் சங்கிலித் தொடராக அமைந்த காபன் அணுக்களும் அவற்றோடு இணைந்துள்ள புளோரீன் அணுக்களும் உள்ளன. வேறு சில கரிமச் சேர்வைகளைப் போலன்றி இச் சேர்வையின் மூலக்கூற்றில் உள்ள காபன் சங்கிலி முற்றிலுமாகப் புளோரீன் (வினைவியம்) அணுக்களால் சூழப்பட்டுள்ளது. இம் மூலக்கூற்றில் உள்ள காபன் (கரிமம்)  மற்றும் புளோரீன் அணுக்களுக்கு இடையிலான பிணைப்பு மிகவும் வலுவானது. டெஃப்லானின் இந்த மூலக்கூறு அமைப்பு அதன் தனித்துவமான இயல்புகளுக்குக் காரணமாகும். இதன் முக்கிய இயல்புகளில் ஒன்று அதன் அதிகூடிய வழுக்கும் தன்மை ஆகும். அறியப்பட்டுள்ள சேர்வைகளில் அதிக வழுக்குத் தன்மை கொண்ட சேர்வை இதுவே எனக் கூறப்படுகின்றது. பெரும்பாலான வேதியியற் பொருட்களால் தாக்கப்படாதிருக்கும் தன்மையும் இதன் அதிகம் வேண்டப்படுகின்ற தன்மைகளுள் ஒன்று.

## பயன்பாடு

1938 இல் முதன்முதலாக டுபொண்ட்டின் ஆய்வுகூடம் ஒன்றில் தற்செயலாக இது கண்டுபிடிக்கப்பட்டது. இதன் தொடக்ககாலத்தில் இது பெரும்பாலும் தொழில் துறைத் தேவைகளுக்கே பயன்பட்டு வந்தது. அமெரிக்காவின் விண்வெளித் திட்டங்களில் பரவலாகப் பயன்படுத்தப்பட்ட இப்பொருள் தொழில்நுட்ப வளர்ச்சியுடன் பலவகையான அன்றாடத் தேவைகளுக்கும் பயன்படக்கூடிய ஒன்றாக மாறியுள்ளது. சமையல் பாத்திரங்களில் ஒட்டாத பூச்சுக்களாகப் பயன்படுவதுடன், கறை படியாத துணிகள் தயாரிப்பு, மூக்குக் கண்ணாடி வில்லைகள் தயாரிப்பு, உராய்வு நீக்கிகளின் தயாரிப்பு, கட்டிடத் தொழில் போன்றவற்றிலும் இதன் பயன்பாடு உள்ளது.

பகுப்பு:வேதியியற் சேர்வைகள்
பகுப்பு:அமெரிக்கக் கண்டுபிடிப்புகள்
பகுப்பு:புளோரோகார்பன்கள்
சிரேயா ரெட்டி

**சிரேயா ரெட்டி** தொலைக்காட்சி நிகழ்ச்சி தொகுப்பாளினியும், திரைப்பட நடிகையும் ஆவார். இவர் மலையாளம்,தெலுங்கு, தமிழ்த் திரைப்படங்களில் நடித்துள்ளார். திரைப்பட நடிகையாவதற்கு முன்னர் *சதன் மியுசிக் சுபைஸ்* தொலைக்காட்சியில் நிகழ்ச்சிகளைத் தொகுத்து வழங்கி வந்தார். தமிழில் முதலாவதாக 2002 ஆம் ஆண்டு வெளியான சாமுராய் திரைப்படத்தில் நடித்தார்.

சாமுராய் திரைப்படத்தில் அறிமுகமானதைத் தொடர்ந்து, இவர் கிட்டத்தட்ட தமிழ், தெலுங்கு மற்றும் மலையாளத் திரைப்படங்களில் தோன்றினார். அதில் *பிளாக்* (2004), திமிரு (2006) மற்றும் காஞ்சிவரம் (2008) மற்றும் சாலார்: பகுதி 1 – போர்நிறுத்தம் (2023) ஆகியவை இவரது குறிப்பிடத்தக்கப் படங்களாகும்.

## படப்பட்டியல்

பகுப்பு:தமிழ்த் திரைப்பட நடிகைகள்
பகுப்பு:1983 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
மாளவிகா

**ஸ்வேதா கோனுர்** (பிறப்பு: சூலை 19, 1979) என்ற இயற்பெயரைக் கொண்ட **மாளவிகா** எண்ட் லவலீ மாடல் அழகியாக இருந்து பின்னர் திரைப்பட நடிகையானார். இவர் தமிழ், இந்தி, தெலுங்கு திரைப்படங்களில் நடித்துள்ளார். சுந்தர் சி. இயக்கத்தில் வெளியான திரைப்படமான உன்னை தேடி திரைப்படத்தில் அஜித்குமாருடன் முக்கிய வேடத்தில் நடித்து தமிழ்த் திரைப்படத்துறையில் அறிமுகமானார். 2002-2003 இல் இவர் நடித்த தமிழ்த் திரைப்படங்கள் வெற்றியளிக்காததால் தெலுங்குத் திரைப்படங்களில் நடிக்கச் சென்றார். 2004 ஆம் ஆண்டு சூர்யா நடித்த பேரழகன் திரைப்படத்தில் ஒரு பாடலுக்கு நடனமாடியதன் மூலம் மறுபடியும் தமிழ்த் திரைப்படங்களில் நடிக்க தொடங்கினார். வசூல்ராஜா எம்.பி.பி.எஸ் திரைப்படத்தில் கமலுடன் நடித்தார். பின்னர் பாலிவுட்டில் *சீ யூ எட் 9* திரைப்படத்திலும் நடித்தார். இவர் ரோஜா வனம், வெற்றிக் கொடி கட்டு, சந்திரமுகி, வியாபாரி, திருட்டு பயலே ஆகிய படங்களில் நடத்துள்ளார். 2007-ல் சுமேஷ் என்பவரை திருமணம் செய்து கொண்டார்.

தற்போது 38 வயதாகும் இவருக்கு ஒரு ஆண் குழந்தையும், ஒரு பெண் குழந்தையும் உள்ளனர். கணவருடன் மகிழ்ச்சியாக குடும்பம் நடத்தி வருகிறார். நடிப்பதை நிறுத்திக் கொண்டார்.

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:1979 பிறப்புகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:1981 பிறப்புகள்
பகுப்பு:கன்னடத் திரைப்பட நடிகைகள்
சதுர கிலோமீட்டர்

**சதுர கிலோமீட்டர்** என்பது அனைத்துலக அலகு முறைமையில் (International System of Units) பரப்பளவைக் குறிப்பதற்கான ஒரு அலகு ஆகும். இது ஒரு கிலோமீட்டர் நீளமும், ஒரு கிலோமீட்டர் அகலமும் கொண்ட சதுரம் ஒன்றின் பரப்பளவுக்குச் சமமானது. இவ்வலகு பொதுவாகப் பெரிய பரப்பளவுகளைக் குறிப்பதற்கே பயன்படுகின்றது. நாடுகள், நாடுகளின் துணைப்பிரிவுகள், நகரங்கள் போன்றவற்றின் பரப்பளவு கிலோமீட்டரில் அளக்கப்படலாம். ஒரு சதுர கிலோமீட்டர் 1,000,000 (பத்து இலட்சம்) சதுர மீட்டர்களுக்குச் சமமானதாகும். இம்பீரியல் அலகு முறைமையில் இதற்கு இணையான அலகு சதுர மைல் ஆகும். எனினும் சதுர மைல், சதுர கிலோமீட்டரிலும் பெரிய அலகு ஆகும். சதுர கிலோமீட்டருக்கும் பிற பரப்பளவின் அலகுகளுக்கும் இடையிலான தொடர்புகளைக் கீழே காண்க.

: 1 சதுர கிலோமீட்டர்

:: = 1,000,000 சதுர மீட்டர்
:: = 100 ஹெக்டேர்
:: = 0.386102 சதுர மைல்
:: = 247.105383 ஏக்கர்

## சதுர கிலோமீட்டரில் சில பரப்பளவுகள்

: இந்தியாவின் பரப்பளவு : 3,287,570 சதுர கிலோமீட்டர்
: இலங்கையின் பரப்பளவு : 65,610 சதுர கிலோமீட்டர்
: பூமியின் மொத்த மேற்பரப்பு : 509,600,000 சதுர கிலோமீட்டர்

பகுப்பு:அளவை முறைகள்
ரேணுகா மேனன்

**ரேணுகா மேனன்** (*Renuka Menon*) தென்னிந்தியத் திரைப்பட நடிகையாவார். இவர் தமிழ், மலையாளம், கன்னட, தெலுங்குத் திரைப்படங்களில் நடித்துள்ளார். *நம்மள்* என்ற மலையாளத் திரைப்படத்தின் மூலம் திரைப்படத்துறைக்கு அறிமுகமான ரேணுகா 2005 ஆம் ஆண்டு தாஸ் திரைப்படத்தின் மூலம் தமிழ்த் திரைப்படத்துறைக்கு அறிமுகமானார்.

## திரைப்படத்துறை

#### மலையாளத் திரைப்படங்கள்

* பதாக (2006)
* வர்கம் (2006)
* பிரீடம் (2004)
* மீராயுடே துக்கவும் முத்துவின்றே ஸ்வப்னவும் (2003)
* நம்மள் (2002) ... அபர்னா

#### தமிழ்த் திரைப்படங்கள்

* தாஸ் (2005) 
* பெப்ரவரி 14 (2005)
* கலாபக் காதலன் (2006)

## மேற்கோள்கள்

## வெளி இணைப்புகள்
* ரேனுகா மேனன் படத்தொகுப்பு 

பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:1983 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
ஏலூரு

::ஏலூர், கேரளம் என்ற ஊருடன் குழப்பிக் கொள்ளாதீர்.

இந்தியாவின் ஆந்திர மாநிலத்தில் உள்ள ஒரு நகரமான **ஏலூரு** மேற்குக் கோதாவரி மாவட்டத்தின் தலைநகரும் ஆகும். இதைச் சுற்றியுள்ள ஊர்களை இணைத்து ஏலூர் மண்டலம் உருவாக்கப்பட்டது. இங்கு ஏலூரு புத்தர் பூங்கா உள்ளது.

இந்த நகரத்தின் மக்கள் தொகை 2001 ஆம் ஆண்டின் மக்கள் தொகைக் கணக்கெடுப்பின்படி  189,772 ஆகும். இது விஜயவாடாவையும், விசாகப்பட்டினத்தையும் இணைக்கும் நெடுஞ்சாலையில் அமைந்துள்ளது. முன்னர் ஹேலாப்புரி என்று அழைக்கப்பட்ட இது, வளமான பண்பாடு மற்றும் அரசியல் வரலாறுகளைக் கொண்டது. ஒரு காலத்தில்  இது விஷ்ணுகுந்தினப் பேரரசின் தலைநகரமாகவும்   விளங்கியதாக  நம்பப்படுகிறது. பெரிய நன்னீர் ஏரியான கொள்ளேறு ஏரி இந்த நகரத்துக்கு அண்மையிலேயே உள்ளது.

கெலபுரி என்று முற்காலத்தில் இந்நகரம் அழைக்கப்பட்டது. ஆரம்பத்தில் ஏலூரு மச்சிலிப்பட்டினம் மாவட்டத்தின் ஒரு பகுதியாக விளங்கியது. பின்னர் 1859 ஆம் ஆண்டில் இது கோதாவரி மாவட்டத்தின் பகுதியானது. பின்னர் சில காலம் கிருஷ்ணா மாவட்டத்துள் இடம் பெற்றிருந்த இது 1925 இல் மேற்கு கோதாவரி மாவட்டம் உருவானபோது அதன் தலைநகராக்கப்பட்டது.

## ஆட்சி
ஆந்திர சட்டமன்றத்திற்கு ஏலூர் மண்டலத்தில் உள்ள சில ஊர்கள் தெந்துலூர் சட்டமன்றத் தொகுதியிலும், மற்ற ஊர்கள் ஏலூர் சட்டமன்றத் தொகுதியிலும் உட்படுத்தப்பட்டன.

இந்த மண்டலம் இந்திய பாராளுமன்றத்திற்கு ஏலூர் மக்களவைத் தொகுதியில் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
*மல்காபுரம்
*சாட்டபர்ரு
*ஜாலிபூடி
*கட்லம்பூடி
*மாதேபல்லி
*மனூர்
*ஸ்ரீபர்ரு
*கலகுர்ரு
*கோமடிலங்கா
*குடிவாகலங்கா
*கொக்கிராயிலங்கா
*பைடிசிந்தபாடு
*பிரத்திகோள்ளலங்கா
*சத்ரம்பாடு
*கவரவரம்
*தங்கெள்ளமூடி
*சோதிமெள்ளா
*சனிவாரப்புகோட்டை
*ஏலூரு ஊரகம்
*கொமடவோலு ஊரகம்
*போணங்கி

## குறிப்புகள்

பகுப்பு:ஆந்திர ஊர்களும் நகரங்களும்
பகுப்பு:மேற்கு கோதாவரி மாவட்டம்
1902

**1902**  (**[[ரோம எண்ணுருக்கள்|MCMII]]**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.

## நிகழ்வுகள்
* ஜனவரி 8 - நியூயோர்க் நகரில் இடம்பெற்ற தொடருந்து விபத்தில் 17 பேர் கொல்லப்பட்டனர். 
* மார்ச் 7 - இரண்டாம் போவர் போர்: தென்னாபிரிக்காவின் போவர்கள் பிரித்தானியர்களுக்கு எதிரான கடைசிச் சமரில் வெற்றீயீட்டினர்.
* மார்ச் 11 - காங்கேசன்துறையில் இருந்து சாவகச்சேரி வரையான முதலாவது தொடருந்துப் பாதையை சேர் நெஸ்ட் ரிட்ஜ்வே திறந்து வைத்தார்.
* ஏப்ரல் 2 - ஐக்கிய அமெரிக்காவின் முதலாவது திரையரங்கு கலிபோர்னியாவின் லாஸ் ஏஞ்சலீஸ் நகரில் திறக்கப்பட்டது.
* ஏப்ரல் 19 - குவாத்தமாலாவில் 7.5 நிலநடுக்கம் தாக்கியதில் 2,000 பேர் இறந்தனர்.
* மே 8 - கரிபியனில் மார்ட்டீனிக் தீவில் பெலீ மலை வெடித்ததில் 30,000 பேர் வரையில் கொல்லப்பட்டனர்.
* மே 20 - ஐக்கிய இராச்சியத்திடம் இருந்து கியுபா விடுதலாஇ அடைந்தது.
* மே 31 - இரண்டாம் போவர் போர் முடிவுக்கு வந்தது.
* ஆகஸ்ட் 1 - ஆஸ்திரேலியாவின் நியூ சவுத் வேல்ஸ் மாநிலத்தில் வொலொங்கொங் நகரில் சுரங்கம் ஒன்றில் இடம்பெற்ற வெடிவிபத்தில் 100 தொழிலாளர்கள் கொல்லப்பட்டனர்.
* ஆகஸ்ட் 9 - யாழ்ப்பாணம் தின்னவேலியில் ரோமன் கத்தோலிக்கத் திருச்சபை ஒன்றும் பாடசலை ஒன்றும் இந்துத் தீவிரவாதிகளால் சேதமாக்கப்பட்டது.
* செப்டம்பர் 5 - சாவகச்சேரியில் இருந்து பளை வரையான 14 மைல் நீள தொடருந்துப் பாதை திறந்து வைக்கப்பட்டது.
* டிசம்பர் 21 - போவர் போர்க் கைதிகள் அனைவரும் இலங்கையில் இருந்து தென்னாபிரிக்காவுக்கு திருப்பி அனுப்பப்பட்டனர்.
* டிசம்பர் - புத்தர் சிலை ஒன்று யாழ்ப்பாண மாவட்டம் சுன்னாகத்தில் அகழ்ந்தெடுக்கப்பட்டது.

## திகதி அறியப்படாத நிகழ்வுகள்
* தமிழிலே முதன் முதலாகத் தோன்றிய இலக்கியக் கலைக்களஞ்சியம் அபிதானகோசம் யாழ்ப்பாணத்தில் வெளியிடப்பட்டது.

## பிறப்புகள்
* ஜனவரி 5 - ரா. கிருஷ்ணசாமி நாயுடு, தமிழக அரசியல்வாதி (இ. 1973)
* பெப்ரவரி 7 - தேவநேயப் பாவாணர், தமிழறிஞர் (இ. 1981)
* நவம்பர் 8 - ஜீ. ஜீ. பொன்னம்பலம், ஈழத் தமிழ்த் தலைவர்
* டிசம்பர் 23 - சரண் சிங்,  இந்தியக் குடியரசின் ஏழாவது பிரதமர் (இ. 1987)

## இறப்புகள்
* ஜூலை 4 - சுவாமி விவேகானந்தர், (பி. 1863)

## நோபல் பரிசுகள்
* இயற்பியல் - ஹென்ட்ரிக் லோரென்ட்ஸ், பீட்டர் சீமன்
* வேதியியல் - ஹேர்மன் எமில் ஃபீஷர்
* மருத்துவம் - ரொனால்ட் ரொஸ்
* இலக்கியம் - கிறிஸ்டியன் மத்தாயஸ் தியோடர் மொம்சென்
* அமைதி -  ஏலி டுக்கோமுன், சார்ல்ஸ் கோபாட்

## 1902 நாட்காட்டி

*
தலைமுறை ஒய்

**தலைமுறை ஒய்** (*Generation Y*) என்பது பொதுவாக 1980 ஆம் ஆண்டுக்கும் 1995 ஆம் ஆண்டுக்கும் இடையில் பிறந்தவர்களை குறிக்கும்இத்தலைமுறையினர் *புத்தாயிரம்* ஆண்டை நோக்கி பிறந்தவர்கள் என்பதால் *புத்தாயிரவர்* (*Millennials*) என்றும் அழைப்பர்.  

ஒரு குறிப்பிட்ட நபர்களை **ஒய் தலைமுறையினர்** என அழைப்பது சர்ச்சைக்குரியதாக கருதப்பட வாய்ப்புண்டு. ஏனெனில் **ஒய்  தலைமுறை** என்னும் சொல், எக்ஸ் தலைமுறை என்ற சொல்லில் இருந்து உருவானதாகும். எக்ஸ் தலைமுறை என்ற சொல்லை ஆரம்ப காலத்தில் இழிவுப்படுத்தும் விதமாகவே உருவாக்கப்பட்டது இதற்கு காரணம் எனலாம்.
## ஓய் தலைமுறையினரின் பண்புகள்
இணையம் இல்லாத காலத்தையும், இணையம் கோலோச்சும் காலத்தையும் பார்த்தவர்கள் என்பதால் முந்தைய தலைமுறையினரின் கிண்டல் கேலிகளை பொருட்படுத்தாது தொழில்நுட்பத்தை பயன்படுத்துவதில் திறமைசாலிகளாக இருப்பார்கள். சமூக சிந்தனை, சுற்றுச்சூழல் விழிப்புணர்வு கொண்டிருப்பார்கள். போராட்டங்களில் ஈடுபாடு காட்டுவார்கள். பாலினச் சமத்துவத்தோடு தங்கள் குழந்தைகளை சரிசமமாக நடத்துதல் போன்றவற்றில் முன்மாதிரிகளாக இருப்பார்கள். குடும்பம்-வேலை என்ற இரட்டைக் குதிரைச் சவாரியில் திறமைசாலிகளாக இருப்பார்கள்.

## இதனையும் காண்க
* தலைமுறை
* அமைதித் தலைமுறை - (1925-1945)
* பேபி பூமர்கள் - (1946-1964)
* எக்ஸ் தலைமுறை - (பிறப்பு 1965- 1979)
*தலைமுறை ஒய்  -(1980-1994) 
*இசட் தலைமுறை - (1995-2009)
*ஆல்பா தலைமுறை - (2010-2024)
*பீட்டா தலைமுறை - (2025-2039)

## மேற்கோள்கள்

பகுப்பு:தலைமுறைகள்
பகுப்பு:அமெரிக்க தலைமுறைகள்
பகுப்பு:21-ஆம் நூற்றாண்டு
இரட்டைப்பட்டம்

**இரட்டைப் பட்டப்படிப்பு** என்பது ஒரு மாணவர் ஒரே பல்கலைக்கழகத்திலேயோ அல்லது இரு வேறு பல்கலைக்கழகத்திலேயோ ஒரே சமயத்தில் இரண்டு பட்டங்கள் பெறுவதை குறிக்கும். இரண்டு பட்டங்களை தனித்தனியாக பெறுவதற்கு ஆகும் நேரத்தை விட மிகவும் குறைந்த காலத்தில் இரட்டைப்பட்டப்படிப்பு மூலம் இரண்டு பட்டங்களை பெறலாம்.இந்த இரு பட்டங்களும் ஒரே துறை தொடர்புடையவன ஆகவோ அல்லது இரு வேறு துறைகளாகவோ இருக்கலாம். 

ஆங்கிலேயே முறையை பின்பற்றும் நாடுகளில் குறிப்பிட்ட அளவில் இளநிலை பட்டங்கள் இரட்டைப்பட்டப்படிப்பாக பல்கலைக்கழங்களில் தரப்படுகிறது. எனினும் எல்லா நாடுகளிலும் இளநிலை மற்றும் முதுநிலை பட்டங்களை ஒன்றாக படிப்பதே இரட்டைப்பட்டப்படிப்பாக கருதப்படுகிறது. 

உதாரணமாக, இரண்டு இளநிலை பொறியியல் பட்டப்படிப்பை தனித்தனியாக பெற 4 + 4 என 8 ஆண்டுகள் கல்விகற்க வேண்டி இருக்கும். எனினும் இதையே இரட்டைப்பட்டப்படிப்பாக கொண்டால் 5 ஆண்டுகளில் இரண்டு பட்டங்களை பெறலாம். இந்த முறை இந்திய பல்கலைக்கழங்களான, அண்ணா பல்கலைக்கழகம் மற்றும் பிர்லா தொழில்நுட்பம் மற்றும் அறிவியல் கழகம் முதலியவற்றில் காணப்படுகிறது. அதேபோல் இளநிலை மற்றும் இளநிலை பொறியியல் படிப்பை 5 ஆண்டுகளில் இரட்டைப்படிப்பாக தருவது இந்திய தொழில்நுட்பக் கழகங்களிலும் பிற பல்கலைக்கழங்களிலும் காணப்படுகின்றது.

## மேற்கோள்கள்

பகுப்பு:பட்டப்படிப்பு
பகுப்பு:கல்வித் தகுதிகள்
பெண் நண்பர்

**பெண் நண்பர்** என்ற சொல் ஒருவருக்கு உள்ள திருமணமில்லா காதல் சார்ந்த நெருக்கமான (*Non-Marital Romantic Intimate*) உறவையோ சாதாரண நெருக்கமில்லா உறவையோ குறிப்பிடுகிறது 

## பயன்பாடு

பெரும்பாலும் இச்சொல், ஒருவருக்கு ஏதாவது பெண்ணுடன் உள்ள காதல் சார்ந்த உறவைக் குறிக்கப் பயன்படுகிறது. 

சில நேரங்களில், இந்தச் சொல், திருமணமற்று கூடியிருக்கும் உறவு (*Living Together*) உடையோரையும் சுட்டுவதாகக் கொள்ளலாம்.

## இவற்றையும் பார்க்க
* நட்பு
* ஆண் நண்பர்
* டேட்டிங்

## மேற்கோள்கள்

 

பகுப்பு:நெருங்கிய உறவுகள்
வவுனியா பிரதேச செயலாளர் பிரிவு

**வவுனியா பிரதேச செயலாளர் பிரிவு** இலங்கையின் வவுனியா மாவட்டத்தில் உள்ள ஒரு நிர்வாக அலகாகும். வவுனியா மாவட்டம் யாழ்ப்பாணக் குடாநாட்டுக்குத் தெற்கே வன்னியில் வடமாகாணத்தின் தெற்கு எல்லையில் அமைந்துள்ளது. வவுனியா பிரதேச செயலாளர் பிரிவு துணை நிர்வாக அலகுகளாக 43 கிராம அலுவலர் பிரிவுகளைக் கொண்டுள்ளது.

* ஆறுமுகத்தான்புதுக்குளம், 
* ஆசிகுளம், 
* ஈச்சங்குளம், 
* இளமருதங்குளம், 
* கள்ளிக்குளம், 
* கல்மடு, 
* கந்தபுரம், 
* காதர்சின்னக்குளம், 
* கூமங்குளம், 
* மகாறம்பைக்குளம், 
* மகிழங்குளம், 
* மாளிகை, 
* மாரக்காரன்பளை, 
* மருதமடு, 
* மருதங்குளம், 
* மூன்றுமுறிப்பு, 
* நெளுக்குளம்,
* நொச்சிமோட்டை, 
* ஓமந்தை, 
* பாலமோட்டை, 
* பம்பைமடு, 
* பண்டாரிக்குளம், 
* பன்றிக்கெய்தகுளம், 
* பட்டாணிச்சிப்புளியங்குளம், 
* பூவரசங்குளம், 
* புதுக்குளம், 
* ராஜேந்திரன்குளம், 
* இறம்பைக்குளம், 
* சாலம்பைக்குளம், 
*சமளங்குளம்,
* சாஸ்திரிகூளாங்குளம், 
* செக்கடிப்புலவு, 
* சேமமடு, 
* தாண்டிக்குளம், 
* வைரவப்புளியங்குளம், 
* வவுனியா நகரம், 
* வேளாங்குளம், 
* வெளிக்குளம் 
* தோணிக்கல், 
* கோவில்குளம்

ஆகிய இடங்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில், வெங்கலச்செட்டிகுளம் பிரதேச செயலாளர் பிரிவும், மேற்கில் மன்னார் மாவட்டமும், வடக்கில் வவுனியா வடக்கு பிரதேச செயலாளர் பிரிவும், கிழக்கில் வவுனியா தெற்கு பிரதேச செயலாளர் பிரிவும்,எல்லைகளாக உள்ளன. இது அநுராதபுரம் மாவட்டத்துடனும் எல்லைகளைக் கொண்டுள்ளது.

இப்பிரிவு 614 சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* வவுனியா மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:வவுனியா மாவட்டப் பிரதேச செயலாளர் பிரிவுகள்
வெங்கலச்செட்டிக்குளம் பிரதேச செயலாளர் பிரிவு

**வெங்கலச்செட்டிக்குளம் பிரதேச செயலாளர் பிரிவு** (*Vengalacheddikulam Divisional Secretariat*) இலங்கையின் வவுனியா மாவட்டத்தில் உள்ள ஒரு நிர்வாக அலகாகும். வவுனியா மாவட்டம் யாழ்ப்பாணக் குடாநாட்டுக்குத் தெற்கே வன்னியில் வடமாகாணத்தின் தெற்கு எல்லையில் அமைந்துள்ளது. வவுனியா பிரதேச செயலாளர் பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது.

* ஆண்டியாபுளியங்குளம், 
* செட்டிக்குளம், 
* கிறிஸ்தோகுளம், 
* கங்கன்குளம், 
* கன்னாட்டி, 
* கந்தசாமிநகர், 
* குருக்கள்புதுக்குளம், 
* முகத்தான்குளம், 
* முதலியாகுளம், 
* நேரியகுளம், 
* பெரியகாடு, 
* பெரியபுளியங்குளம், 
* பெரியதம்பனை, 
* பிரமனாலங்குளம், 
* சின்னச்சிப்பிக்குளம், 
* சூடுவெந்தபுலவு, 
* பாவற்குளம்,

ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கிலும், மேற்கின் ஒரு பகுதியிலும் அநுராதபுரம் மாவட்டமும், மேற்கில் எஞ்சிய பகுதியிலும், வடக்கிலும் மன்னார் மாவட்டமும், மேற்கில் வவுனியா பிரதேச செயலாளர் பிரிவு, வவுனியா தெற்கு பிரதேச செயலாளர் பிரிவு என்பனவும், எல்லைகளாக உள்ளன.

இப்பிரிவு 408 சதுர கிலோமீட்டர் பரப்பளவு கொண்டது.

## குறிப்புகள்


## இவற்றையும் பார்க்கவும்
* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்
* வவுனியா மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:வவுனியா மாவட்டப் பிரதேச செயலாளர் பிரிவுகள்
வவுனியா தெற்கு பிரதேச செயலாளர் பிரிவு

**வவுனியா தெற்கு பிரதேச செயலாளர் பிரிவு** இலங்கையின் வவுனியா மாவட்டத்தில் உள்ள ஒரு நிர்வாக அலகாகும். வவுனியா மாவட்டம் யாழ்ப்பாணக் குடாநாட்டுக்குத் தெற்கே வன்னியில் வடமாகாணத்தின் தெற்கு எல்லையில் அமைந்துள்ளது. வவுனியா தெற்கு பிரதேச செயலாளர் பிரிவு துணை நிர்வாக அலகுகளாக 24 கிராம அலுவலர் பிரிவுகளைக் கொண்டுள்ளது.

* அக்போபுர, 
* அலகல்ல, 
* அவுசதப்பிட்டிய, 
* அவரந்துலாவ, 
* ஈரற்பெரியகுளம், 
* கலுக்குன்னமடுவ, 
* மடுக்கந்தை, 
* மாகாகச்சகொடிய, 
* மகாமைலங்குளம, 
* மாமடு, 
* மருதம்மடு, 
* நெடுங்குளம், 
* பரவக்குளம் தெற்கு, 
* பெரிய உலுக்குளம், 
* பிரப்பமடுவ, 
* பூமடுவ, 
* புதுபுலங்குளம, 
* ரங்கீத்கம,

ஆகிய இடங்கள் இப் பிரதேச செயலாளர் பிரிவினுள் அடங்குகின்றன. இப்பிரிவு தொடர்ச்சியான நிலப்பகுதியில் அமையாமல் பல்வேறு தொடர்பில்லாத துண்டுகளாக அமைந்துள்ளது. வவுனியா மாவட்டத்தில் சிங்களவர்கள் பெரும்பான்மையாக வாழும் பகுதிகளை இணைத்து இப்பிரிவு உருவாக்கப்பட்டுள்ளது. இப்பிரிவின் தெற்கிலும் கிழக்கிலும், அநுராதபுரம் மாவட்டமும்; வடக்கில் வவுனியா பிரதேச செயலாளர் பிரிவும்; மேற்கில் வவுனியா பிரதேச செயலாளர் பிரிவும், வெங்கலச்செட்டிகுளம் பிரதேச செயலாளர் பிரிவும் எல்லைகளாக உள்ளன.

இப்பிரிவு 200 சதுர கிலோமீட்டர் பரப்பளவு கொண்ட இப்பிரிவே வவுனியா மாவட்டத்தின் மிகச் சிறிய பிரதேச செயலாளர் பிரிவு ஆகும்..

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* வவுனியா மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:வவுனியா
பகுப்பு:வவுனியா மாவட்டப் பிரதேச செயலாளர் பிரிவுகள்
கங்கனா ரனாத்

**கங்கனா அமர்தீப் ரனாவத்** (*Kangana Ranaut*, பிறப்பு 23 மார்ச் 1987)}} என்பவர் ஓர் இந்திய நடிகையும், திரைப்பட தயாரிப்பாளரும் ஆவார். இவர் முதன்மையாக இந்தி திரைப்ப்படங்களில் பணிபுரிகிறார். நான்கு தேசிய திரைப்பட விருதுகள், ஐந்து பிலிம்பேர் விருதுகள் உட்பட பல விருதுகளைப் பெற்றவர், *ஃபோர்ப்ஸ் இந்தியாவின்* 100 பட்டியலில் ஆறு முறை இடம்பெற்றுள்ளார். 2020 ஆம் ஆண்டில், இந்திய அரசாங்கம் இவருக்கு இந்திய நாட்டின் நான்காவது மிக உயர்ந்த விருதான பத்மசிறீ விருது வழங்கி கௌரவித்தது.

2020 ஆம் ஆண்டில், ரனாவத் தனது சொந்த தயாரிப்பு நிறுவனமான மணிகர்னிகா பிலிம்சைத் தொடங்கினார், இதன் கீழ் இவர் இயக்குநராகவும் தயாரிப்பாளராகவும் பணியாற்றுகிறார். இவர் சிறந்த உடைகளை அணியக்கூடிய பிரபலங்களில் ஒருவராக ஊடகங்களால் கருதப்படுகிறார், வெளிப்படையாக பேசக்கூடியவர் என்று அறியப்படுகிறார். வலதுசாரி சித்தாந்தங்களுடன் இணைந்து, பாரதிய ஜனதா கட்சியை ஆதரித்து வருகிறார். வரவிருக்கும்  2024 இந்திய பொதுத் தேர்தலில் பாஜக வேட்பாளராக  இமாச்சலப் பிரதேசத்தின் மண்டி மக்களவைத் தொகுதியில் போட்டியிடுகிறார்.

## மேற்கோள்கள்

## வெளி இணைப்புகள்
*

பகுப்பு:இந்தித் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:1987 பிறப்புகள்
பகுப்பு:வாழும் மக்கள்
பகுப்பு:1986 பிறப்புகள்
பகுப்பு:பத்மசிறீ விருது பெற்ற கலைத் துறையினர்
கோறளைப்பற்று வடக்கு பிரதேச செயலாளர் பிரிவு

**கோறளைப்பற்று வடக்கு பிரதேச செயலாளர் பிரிவு** (*வாகரை*) இலங்கையின் மட்டக்களப்பு மாவட்டத்தில் உள்ள ஒரு நிர்வாக அலகாகும். மட்டக்களப்பு மாவட்டம் இலங்கையின் கிழக்குக் கரையோரத்தில் அமைந்துள்ளது. கோறளைப்பற்று வடக்கு பிரதேச செயலாளர் பிரிவு துணை நிர்வாக அலகுகளாக 16 கிராம அலுவலர் பிரிவுகளைக் கொண்டுள்ளது.

* அம்மந்தனாவெளி, 
* கட்டுமுறிவு, 
* கதிரவெளி, 
* காயாங்கேணி, 
* கிரிமிச்சை, 
* மாங்கேணி, 
* மதுரங்கேணிக்குளம், 
* பால்சேனை, 
* பனிச்சங்கேணி, 
* புனானை, 
* ஊரியன்கட்டு, 
* வட்டவான், 
* வாகரை,

ஆகிய இடங்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில், கோறளைப்பற்று மேற்கு பிரதேச செயலாளர் பிரிவும், மேற்கில் பொலநறுவை மாவட்டமும், வடக்கில் திருகோணமலை மாவட்டமும், கிழக்கில் இந்தியப் பெருங்கடலும்,எல்லைகளாக உள்ளன.

இப்பிரிவு 589 சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* மட்டக்களப்பு மாவட்டம் கோறளைப்பற்று வடக்கு பிரதேச செயலாளர் பிரிவின் நிலப்படம்

பகுப்பு:மட்டக்களப்பு மாவட்டப் பிரதேச செயலாளர் பிரிவுகள்
கோறளைப்பற்று பிரதேச செயலாளர் பிரிவு

**கோறளைப்பற்று பிரதேச செயலாளர் பிரிவு** (*வாழைச்சேனை*) இலங்கையின் மட்டக்களப்பு மாவட்டத்தில் உள்ள ஒரு நிர்வாக அலகாகும். மட்டக்களப்பு மாவட்டம் இலங்கையின் கிழக்குக் கரையோரத்தில் அமைந்துள்ளது. கோறளைப்பற்று வடக்கு பிரதேச செயலாளர் பிரிவு துணை நிர்வாக அலகுகளாக 32 கிராம அலுவலர் பிரிவுகளைக் கொண்டுள்ளது.

* பிறைந்துறைச்சேனை, 
* செம்மணோடை, 
* சுங்கான்கேணி, 
* கல்குடா, 
* கல்மடு, 
* கண்ணகிபுரம்,  
* கறுவாக்கேணி, 
* கிண்ணையடி, 
* கிரான், 
* கோரக்கல்லிமடு, 
* கோராவெளி, 
* குடும்பிமலை, 
* கும்புறுமூலை, 
* மாவடிச்சேனை
* மீராவோடை
* முறக்கொட்டாஞ்சேனை
* முறுத்தானை
* நாசிவன்தீவு
* பாலையடித்தோணா
* பேரில்லாவெளி
* பேத்தாழை
* பூலாக்காடு
* புதுக்குடியிருப்பு
* சந்திவெளி
* தேவபுரம்
* திகிலிவட்டை
* வாழைச்சேனை

ஆகிய இடங்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில் கோறளைப்பற்று தெற்கு பிரதேச செயலாளர் பிரிவும் ஏறாவூர்ப்பற்று பிரதேச செயலாளர் பிரிவும், மேற்கில் கோறளைப்பற்று மேற்கு பிரதேச செயலாளர் பிரிவும்  கோறளைப்பற்று தெற்கு பிரதேச செயலாளர் பிரிவும்; வடக்கில் கோறளைப்பற்று வடக்கு பிரதேச செயலாளர் பிரிவும், பொலநறுவை மாவட்டமும்; கிழக்கில் இந்தியப் பெருங்கடலும், எல்லைகளாக உள்ளன.

இப்பிரிவு 35 சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* மட்டக்களப்பு மாவட்டம் கோறளைப்பற்று பிரதேச செயலாளர் பிரிவின் நிலப்படம்

பகுப்பு:மட்டக்களப்பு மாவட்டப் பிரதேச செயலாளர் பிரிவுகள்